b"\n_START_ARTICLE_\nEscanyapolls\n_START_SECTION_\nMorfologia\n_START_PARAGRAPH_\n\xc3\x89s el cole\xc3\xb2pter m\xc3\xa9s gran d'Europa. Presenten un notable dimorfisme sexual: els mascles s\xc3\xb3n m\xc3\xa9s grans que les femelles i presenten mand\xc3\xadbules molt desenvolupades. Encara que tinguin unes mand\xc3\xadbules tan prominents s\xc3\xb3n massa febles per fer cap mena de mal. La seva mida oscil\xc2\xb7la entre els 3 i 9\xc2\xa0cm els mascles i els 2,8 i 5,4\xc2\xa0cm les femelles.\n_START_SECTION_\nEcologia\n_START_PARAGRAPH_\nEst\xc3\xa0 associat a boscos caducifolis, no necess\xc3\xa0riament de Quercus, com se sol creure._NEWLINE_Les larves s'alimenten de fusta en estat de descomposici\xc3\xb3 i s\xc3\xb3n bastant pol\xc3\xadfagues mentre que els adults ho fan de saba o fruita. Els adults es poden veure entre juny i setembre i els mascles emergeixen abans que les femelles._NEWLINE_Generalment els adults s\xc3\xb3n actius durant el vespre i la nit, encara que tamb\xc3\xa9 poden ser observats durant el dia. Els mascles es concentren entorns a fonts d'aliment i de les femelles, llocs on es produeixen lluites, de les que resulten guanyadors els mascles m\xc3\xa9s grans."